Wayi kom álatâr, é vóm báyi mǎn dígī ótū. Wayi nyé kom ai elé ásie. 2Á ńtīé dzoŋolo wɔ́ dá, á ndǎm fə dzoŋolo wɔ́ dá. Məbúg mə́sə̄ mâyi bɔ ńtīé ḿbɔ̄g, a yi kə á yōb á tâŋ dzoŋolo wɔ́ ébɛ̄ ai etun, miǹlag myâyi bəmbə âlatâr étēde. 3M̀fág yā yób wayi mǎn wɔ́bɔ̄ mvɔ́d, dzam də́dā fə á mim̀fim ai miǹlag, wayǐ fə̄ nyé mǎn kɔ̄dan ńkǒl á nyɔ́l á kpág ó mǎn wɔ́bɔ̄ mvɔ́d. 4Ánāg tē á sí wayi fudi ákēné mvɔ́d ábɛ̄, á mim̀fim míbɛ̄, wayi bɔ̌ nālá á mə̄búg mə́bɛ̄ ású yə̄ nâ bâyi kǎd nyílī míḿbóŋ bábəgə nyé étēde. 5Mim̀bóŋ mítē wayi myá kom ai elé ásie, o mǎn fə̄ myá wɔ́bɔ̄ mvɔ́d. 6Abǒg te wǎyī nyé tə́lē ósū éyé é kə̄lə́ naa yâsɔli árka amvóé; éyə mǎyi wa lóē naa bǐ kə tóbǎn wē. 7Áron a yi kǎd dígī ótú wányum m̀bəŋ wé kídí ésə ǹnyie anə́ ā man tə́lē mə̄lámba, ǎ ngadígi otú. 8Dzam də́dā, ngōngógóle, ábōg ā yi tə́lē mə̄lámba, ǎ ngadígi otú. Otú tē wâyi dígibǎn nālá kɔ́m á mís mə́ Ńtondôbə á ngongǒ bod dzáán ésə, 9tə myǎzu dígī zəzə otú étēde ngə́ míḿkpə́l bíyə́m, ngə́ mə̄túnuŋa, tə myǎzu soě məyɔg étēde. 10Eyɔŋ dzyá á ḿbū, Áron a yi kǎd sɔ́ bɔ̌ ésob nyɔ́l étēde. Ai məkǐ yǎ mə̄túnuŋǎ yā bə́ hə́ və́ ású ńsə́m, a yi kǎd kpee ákə̌ŋ ésob nyɔ́l ású ánág, éyɔŋ dzyá á ńgūmā ḿbú. Éyə̄ áfə̄ myâ myǎyi kǎd bɔ̌ nālá á ngongǒ bod yázu. Ánág yā á nə́ ḿfūfúb dí lâyi wóge ai Ǹtondôbə.”